มังกรหยก ตอน กำเนิดเอี้ยก้วย (ละครโทรทัศน์ พ.ศ. 2526)

มังกรหยก ตอน กำเนิดเอี้ยก้วย (The Return of the Condor Heroes) "หรือชื่อเดิมที่ฉายในไทย คือ มังกรหยก ภาค4 " เป็นละครโทรทัศน์ที่กล่าวถึงเรื่องราววรรณกรรมชิ้นเอกของ กิมย้ง เรื่อง มังกรหยก ภาค 2 ของละครไตรภาคในเรื่อง มังกรหยก และยังมีภาคต่อตามมา คือ เรื่อง ดาบมังกรหยก ตอน เทพบุตรมังกรฟ้า, โดยภาคสองเวอร์ชันนี้เป็นงานสร้างของฮ่องกงทางช่องทีวีบี (TVB) ที่ฮิตในฮ่องกง แต่ไม่ค่อยได้รับความนิยมในจีน นำแสดงโดย หลิว เต๋อหัว และ เฉิน อวี้เหลียน ได้มีการออกอากาศทางช่อง TVB Jade ในฮ่องกง และทำเรตติ้งเฉลี่ยต่อตอน 62 จุดเปิด ของยอดคนดู และเรตติ้งกำลังดู 90% (ซึ่งสามารถทำลายเรตติ้งเวอร์ชันภาคสองของยุค 70 คือ มังกรหยก ภาค 2 ฉบับปี 1976 ฉบับหลี่ทงหมิง รับบท เซี่ยวเล่งนึ้ง ลงได้สำเร็จ) นับได้ว่าเป็นมังกรหยก ของภาค2 ที่ประสบความสำเร็จอย่างมากในเกาะฮ่องกง ส่งให้มังกรหยกชุดนี้เป็นอันดับ 2 ของละครชุดที่มีเรตติ้งเฉลี่ยยอดผู้ชมดูต่อตอนสูงสุดในฮ่องกงตลอดกาล มีการออกอากาศในจีนแผ่นดินใหญ่ด้วยเช่นกัน แต่ทว่าได้เรตติ้งในจีนไม่สูงเท่า 
มังกรหยก ภาค 1 (1983) ในยุคเดียวกัน
และในจีนยังแพ้เรตติ้งของมังกรหยก ภาค เอี๊ยก๊วย 1995 ฉบับ กู่เทียนเล่อ อีกด้วย
ถึงแม้เรตติ้งจะสูงเป็นอันดับสองในเกาะฮ่องกง แต่เรตติ้งคนดูยอดรวมในระดับเอเชียและทั่วโลกที่ละครเรื่องนี้นำไปฉายกลับได้เรตติ้งยอดรวมในระดับกลาง ๆ ทำให้ไม่ติดสิบอันดับละครทีวีบีที่มีเรตติ้งสูงสุดทั่วมุกมุมโลก

**เนื้อเรื่อง**
เรื่องราวเริ่มต้นด้วยการฆ่าล้างตระกูลเล็ก โดยลี้มกโช้ว จนกระทั่งไปเจอกับเอี้ยก้วยในวัยเด็ก จนเอี้ยก้วยได้ไปเป็นศิษย์ก๊วยเจ๋งที่เกาะดอกท้อ แต่โดนกลั่นแกล้งประจำ ต่อมาก๊วยเจ๋งฝากให้เป็นศิษย์สำนักช้วนจินก่า แต่ก็โดนอาจารย์กับศิษย์ดุด่ากลั่นแกล้งต่าง ๆ นานา จนได้มาพบกับยายซุนและเซียวเล่งนึ่ง ที่สำนักสุสานโบราณ เอี้ยก้วยกราบเซียวเล้งนึ่งเป็นอาจารย์ ทั้งสองได้ฟันฝ่าอุปสรรคมากมายจนสุดท้าย ทั้งสองก็ครองรักกันอย่างมีความสุข

**นักแสดงนำ**
 หลิว เต๋อหัว รับบท เอี้ยก้วย- เฉิน อวี้เหลียน รับบท เซียวเล่งนึ่ง- ไบรอัน เหลียง รับบท ก๊วยเจ๋ง- โอวหยัง เพ่ยซัน รับบท อึ้งย้ง- แอนนี่ หลิว รับบท ก๊วยพู้- อิซาเบล่า หว่อง รับบท ก๊วยเซียง- เคนเนธ ซาง รับบท อึ้งเอี๊ยะซือ- ชุน หว่อง จิวแป๊ะทง- เล่า ตัน รับบท อั้งฉิกกง- เหยียง จั๊กลัม รับบท อาวเอี๊ยงฮง- เล่า ซิวหม่อง รับบท อิดเต็งไต้ซือ- ลิซ่า ลุย รับบท ลี้มกโช้ว- เจิ้ง หลุย รับบท ราชครูจักรทอง- ฮา อู่ รับบท ชิว ชู่จี- ลั่ว หยิ่งชิน รับบท เล่ย จี้ซึง- เหริน ต๋าหัว รับบท เหยอ ลักไช่- ทัง เจิ้นเย่ รับบท ฟะต๋อ- ว่าน จื่อเหลียง รับบท ลุ ล๊ะติง- สี่ เส้าสง รับบทม กัง ซวนฉี- เล่า เหริน รับบท เกา ฉินชิก- อี มุ่ยเหลียน รับบท แกรนนี่ ซวน- เรนโบว์ ชิง รับบท ซุนปุกยี่- ริชาร์ด อู๋ รับบท ลู่ กวนอิ๋ง- ซูซานนา กวน รับบท ลิ่ม ชิวหวิง- ชิห์ เกียน รับบท เกา ฉินเหยิน- หลี่ หลุงเค่ย รับบท หวัง ฉงหยาง- คง งาย รับบท ออร์ ชุนง็อก- ยิป ตินหัง รับบท กุบไล ข่าน- เหว่ย ลิค รับบท มองเกอ ข่าน- เอ็ดดี้ โค รับบท เฟิง มักเฟิง

**เรตติ้งในฮ่องกง**
ตัวแปรเรตติ้งจำนวนประชากรในเกาะฮ่องกง เมื่อปีพ.ศ. 2526 (1983) คือ 5.345 ล้านคน
มังกรหยก ภาค2 เวอร์ชันนี้ ได้รับความนิยมเป็นอย่างมาก และมีเรตติ้งเฉลี่ย 62 จุดเปิด หรือราว ๆ 3,207,000 คน ของยอดคนดูเฉลี่ยต่อตอน โดยมีเรตติ้งน้อยกว่า มังกรหยก ภาค1 เวอร์ชันของ หวงเย่อหัว และ องเหม่ยหลิง ที่สร้างในปีเดียวกัน ที่มีเรตติ้งเฉลี่ยที่ 65 จุดเปิดและทำเรตติ้งสูงสุดได้ถึง 99%
แต่ก็นับได้ว่าเป็นมังกรหยก ภาค2 ที่ประสบความสำเร็จมากครั้งหนึ่ง และกลายเป็นซีรัย์อันดับที่ 2 ที่มียอดผู้ชมเฉลี่ยมากที่สุดในเกาะฮ่องกง ด้วยเรตติ้งที่สูงในฮ่องกงส่งให้ หลิวเต๋อหัว และ เฉินอวี้เหลียน กลายเป็น เอี๊ยก๊วย และ เซี่ยวเหล่งนึ้ง ที่ประสบความสำเร็จมากที่สุดในฮ่องกง
แต่ทว่าเมื่อออกฉายทั่วเอเชียและทั่วโลก ยอดรวมเรตติ้งทุกประเทศ กลับได้ไม่สูงมาก

**เกร็ดเล็กเกร็ดน้อย**
มีการเข้าใจผิดว่า มังกรหยกภาค 2 ชุดนี้ ทุบเรตติ้ง มังกรหยก ภาค 1 ในยุคเดียวกัน เพราะ
เมื่อวันที่ 15 ธันวาคม พ.ศ. 2526 ในขณะที่ละครเรื่องนี้ยังฉายไม่ถึงตอนอวสาน (อวสานวันที่ 6 มกราคม พ.ศ. 2527 โดยปกติแล้วต้องรอให้ฉายถึงตอนจบก่อนถึงจะรวมเรตติ้งเฉลี่ยต่อตอนได้ และยังเหลืออีกราว ๆ 20 ตอนกว่าจะอวสาน)
ทางทีมงานได้จัดงานเลี้ยงฉลองทำลายสถิติที่โรงแรม Holiday Seaview Hotel ใน จิมซาจุ่ย โดยในงานมีโปรดิวเซอร์ เซียวเซิง และนักแสดงนำต่าง ๆ รวมถึง เฉินอวี้เหลียน และ หลิวเต๋อหัว ต่างเข้าร่วมงาน แต่นั้นคือการทำลายเรตติ้งของ มังกรหยก ภาค 2 ฉบับปี 1976 ที่มี หลอเล่อหลิน และ หลี่ทงหมิง นำแสดงต่างหาก ซึ่งทั้ง 2 เวอร์ชันแต่คนละค่ายต่างมีผู้อำนวยการผลิตคนเดียวกัน คือ
"เซียวเซิง"

**การฉายในจีน**
ละคร มังกรหยก ภาค 2 (1983) ชุดนี้ ทีวีบีนำไปออกอากาศในจีน แต่ไม่ค่อยได้รับความนิยมเท่า มังกรหยก ภาค 1 (1983)
และในยุคถัดมาเมื่อมีการนำ มังกรหยก ภาค 2 (1995) ฉบับ กู่เทียนเล่อ ออกอากาศในจีน กลายเป็นแชมป์เรตติ้งสูงสุดหลายสัปดาห์ในจีนของปีนั้น (เฉพาะรายสัปดาห์) และเรตติ้งได้รับความนิยมมากกว่า มังกรหยก ภาค 2 (1983) ฉบับ หลิวเต๋อหัว ทำให้ทั้ง กู่เทียนเล่อ และ หลี่ยั่วถง ผู้รับบท เอี๊ยก๊วย และ เซี่ยวเหล่งนึ้ง เวอร์ชันยุค 90s ได้รับการยกย่องในจีนว่า เป็น เอี๊ยก๊วย และ เซี่ยวเหล่งนึ้ง ฉบับฮ่องกงที่ประสบความสำเร็จในจีนมากที่สุด

**การฉายในเมืองไทย**
มังกรหยก ภาค 2 หรือ ชื่อเก่า คือ มังกรหยก ภาค 4 มีการฉาย 2 ครั้งทางทีวี (หลัก) ในไทยผ่านช่อง3
1.ครั้งแรกในปีพ.ศ. 2527 ในวันจันทร์-ศุกร์ เวลา 22.00-23.00
2 ครั้งสอง ฉายในปีพ.ศ. 2537 ครบรอบ 10 ปีความโด่งดังของละครชุดนี้ ในวันจันทร์-ศุกร์ เวลา 17.00-18.00
ครั้งอื่น ๆ ตามช่องพิเศษต่าง ๆ เช่น เคเบิล และช่องทางยูทูป

**การคัดเลือกนักแสดง**
บท เซียวเหล่งนึ่ง เดิมทีวีบีเล็งไว้ คือ จ้าวหย่าจือ,ชีเหม่ยเจิน,หวงซิ่งซิ่ว และ เฉินอวี้เหลียน สุดท้าย เฉินอวี้เหลียน ได้บทนี้ไปครองอย่างง่ายดาย เพราะเธอมีบุคลิกไม่แคร์โลก 
*บท อึ้งย้ง(วัยกลางคน) ทีวีบีเล็งไว้หลายคนทั้ง หวงซู่อี้,วังหมิงฉวน,หลี่โหย่วฮุย สุดท้ายมาลงตัวที่ โอวหยังเพ่ยซัน
*บท เอี้ยก้วย เริ่มแรกทางผู้กำกับ "เซียวเซิง" สนใจ ว่านจือเหลียง แต่ทว่าทางด้าน ว่านจือเหลียง ยังไม่โอเคด้วย และมีหลายสื่อ ติว่า ว่านจือเหลียงดูแก่เกินไปสำหรับบท เอี้ยก้วย ต่อมาทางทีวีบีเสนอสองคน คือ ทัง เจิ้นเย่ และ หลิวเต๋อหัว ตอนนั้นหลายสื่อเห็นว่า ทังเจิ้นเยี่ย หล่อมากเหมาะกับบท เอี๊ยก๊วย ที่ต้องใช้ดาราชายที่ดูหล่อมาก ๆ มารับบทนี้ แต่ทางทีวีบี เห็นว่า ทังเจิ้นเยี่ย โด่งดังมากแล้วกับบท ต้วนอวี้ และบทดังกล่าวเหมาะกับดาราที่ยังดังไม่มาก เพื่อปั้นขึ้นมาให้มีชื่อเสียง ต่อมาทางผู้ใหญ่ได้ตัดสินใจเลือก หลิวเต๋อหัว

**อ้างอิง**

**แหล่งข้อมูลอื่น**
 id=0287704
หมวดหมู่:ละครโทรทัศน์ฮ่องกง
หมวดหมู่:รายการโทรทัศน์ช่อง 3
หมวดหมู่:ละครโทรทัศน์ฮ่องกงในปี พ.ศ. 2526
หมวดหมู่:ละครโทรทัศน์ช่องทีวีบี